Správa zo zahraničnej pracovnej cesty
1.	Účastníci ZPC
Meno a priezvisko: 			Ing. Tomáš Pagáč, PhD.  		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			vedúci oddelenia testovania a prevencie
Znalosť jazykov: 			anglicky, francúzsky

Meno a priezvisko: 			PaedDr. Žaneta Csáderová, PhD.   		
Názov pracoviska: 	SADA, Hanulova 5/C, 841 01 Bratislava
Pracovné zaradenie: 			riaditeľka
Znalosť jazykov: 			anglicky, rusky
2.	Zahraničná pracovná cesta
Štát:					Veľká Británia	
Mesto:					Londýn
Dátum:				3. – 6. 9. 2019
Prijímajúca organizácia:	Antidopingová agentúra Veľká Británia (UKAD), pracovná skupina pre vzdelávanie v antidopingu Rady Európy  (T-DO EDU).
Účel cesty:	pracovné stretnutie so zástupcom Antidopingovej agentúry Slovinsko, účasť na priebežnom hodnotení Erasmus+ projektu RESPECT, účasť na stretnutí pracovnej skupiny Rady Európy pre vzdelávanie. 
Spôsob financovania:	ZPC bola financovaná z rozpočtu Antidopingovej agentúry SR.
3.	Rámcový program pobytu
Dátum/čas:	3. september 2019: 15:00-18:30 
Pracovné stretnutie SLOADO
4. september 2019: 09:30-17:00 
ERASMUS + projekt RESPECT
5. september 2019: 09:00-18:00 
Rada Európy T-DO EDU
6. september 2019: 09:00-13:00 
Rada Európy T-DO EDU

Navštívená organizácia:	Antidopingová agentúra Veľká Británia (UKAD), Rada Európy T-DO EDU
 
4.	Stručný priebeh rokovaní

	 
3. september 2019: 15:00-18:30 Pracovné stretnutie SLOADO
Pracovné stretnutie s p. Dvorakom (Slovinská antidopingová agentúra - SLOADO). 
•	Diskusia o príprave, priebehu a realizácii projektov Erasmus+. SLOADO je partnerom projektu RESPECT, Antidopingová agentúra SR (SADA) je partnerom projektu GOOD GOVERNENCE. Výmena skúseností.
•	Smerovanie združenie stredoeurópskych národných antidopingových agentúr (CEADO).
•	Možnosti spoluprácie medzi SADA a SLOADO – testovanie, spoločné projekty, zdieľanie informácií a implementácia antidopingových pravidiel na legislatívnej úrovni.

4. september 2019: 09:30-17:00 ERASMUS + projekt RESPECT

Účasť na “Clean Sport Insight Forum” – priebežné hodnotenie projektu RESPECT, ktorého hlavnou úlohou je vytvoriť platformu, kde budú centralizované poznatky a opatrenia na ochranu čistých športovcov. Dôležitou súčasťou konferencie bola účasť športovcov, výskumných pracovníkov vedeckých inštitúcií a zástupcov národných antidopingových agentúr. 

5. september 2019: 09:00-18:00 Rada Európy T-DO EDU

Účasť na pracovnej skupine Rady Európy pre vzdelávanie.
•	Krátke zhrnutie predchádzajúceho stretnutia pracovnej skupiny a výsledkov projektu Clean Sport Insight Forum.
•	Informovanie všetkých členov pracovnej skupiny o aktuálnej situácii vzdelávacích programov v jednotlivých krajinách. 
•	Rebecca Lee (UEFA) informovala o aktuálnom projekte vzdelávania v antidopingu UEFA, v rámci ktorého sa UEFA plánuje zamerať na antidopingové vzdelávanie vo futbale na národnej úrovni. Na jar budúceho roka sa plánuje stretnutie národných futbalových zväzov pod záštitou UEFA, na ktorom budú poskytnuté informácie ako požiadať o grant na vzdelávanie vo výške 10 000 EUR. Podmienkou pre národný futbalový zväz je vypracovať v spolupráci s antidopingovou agentúrou svoj vlastný antidopinový program vzdelávania. 
•	Prof Lambros Lazuras informoval o projekte IMPACT, ktorého cieľom je vytvárať prepojenia medzi jednotlivými antidopingovými organizáciami s cieľom prehlbovať spoluprácu a zdieľanie informácií v oblasti antidopingu. 
•	Implementácia medzinárodnej normy pre vzdelávanie – od 1.1. 2021 príde do platnosti nová medzinárodná norma pre vzdelávanie – skupina expertov pre vzdelávanie preberala v diskusných skupinách viaceré problémy implementácie tejto normy na národnej úrovni, výsledkom tejto diskusie sú záverečné ustanovania pracovnej skupiny, ktoré budú prezentované Svetovej antidopingovej agentúre.   

6. september 2019: 09:00-13:00 Rada Európy T-DO EDU

Účasť na pracovnej skupine Rady Európy pre vzdelávanie.
•	Laurence Lwoff informovala o aktuálnej stratégii Komisie pre bioetiku Rady Európy. 
•	Antidopingové vzdelávanie nemá byť zamerané len na športovcov, ktorí sú v kompetencii národnej antidopingovej agentúry, ale má byť pre všetkých. 
•	Príklady vzdelávacích aktivít pre mládež – oslovenie škôl so športovovým zameraním. Doobedné sekcie pre študentov, večerné vzdelávanie pre rodičov.
•	Čoraz viac sa pozornosť antidopingových autorít presúva od vrcholového športu k rekreačnému športu v telocvičniach a posilňovniach. Pre zachovanie integrity športu a ochranu zdravia športujúcej populácie je nevyhnutné rozšíriť edukačné aktivity do celospoločenskej roviny. 
•	Dôležitú cieľovú skupinu v antidopingovom programe predstavuje sprievodný personál športovca (lekári, fyzioterapeuti, asistenti, tréneri, rodičia). Po úspešnej implementácii vzdelávacieho programu pre športovcov je nevyhnutné osloviť aj túto skupinu. 
•	Média ako nástroj pre šírenie informácií – v súčasnosti sa do popredia dostávajú sociálne médiá. Predstavujú efektívny a cenovo výhodný prostriedok na prezentáciu výsledkov, kampaní. Návrh zdieľania spoločných kampaní, nie v boji proti dopingu, ale s odkazom ochrany čistého športu. 
5.	Odporúčané závery

•	 Spolupráca so Slovenským futbalovým zväzom a Antidopingovou agentúrou SR na spoločnom projekte antidopingového vzdelávania pod záštitou UEFA (možnosť finančnej podpory zo strany UEFA). 
•	Antidopingová inštitúcia Fínsko – zdieľanie pracovných materiálov ohľadom spolupráce medzi antidopingovou agentúrou a národnými športovými zväzmi
•	Podrobná analýza pripravovanej medzinárodnej normy pre vzdelávanie a postupná príprava na jej implementáciu. 
•	Príprava antidopingového edukačného plánu bude nevyhnutnou podmienkou plnenia podmienok Svetového antidopingového kódexu od 1. januára 2021. Odporúčame pripraviť antidopingový vzdelávací program už pre rok 2020. Takto pripravený program môže byť konzultovaný s ostatnými expertami pracovnej skupiny pre vzdelávanie Rady Európy, vďaka čomu bude mať Antidopingová agentúra SR dostatočný čas na vytvorenie efektívneho antidopingového vzdelávacieho programu. 
6.	Prehľad prinesenej dokumentácie a miesto jej uloženia
-	Antidopingová agentúra SR
7.	Osobitne vyhodnotený očakávaný prínos ZPC

	Účasť na stretnutí pracovnej skupiny Rady Európy pre vzdelávanie – plnenie Dohovoru Rady Európy v boji proti dopingu. 

	Podklady z uvedených pracovných stretnutí by mali byť prínosom pre budúce smerovanie a kreovanie národnej konepcie ŠPORTU. Vzdelávanie športovcov, športových odborníkov v oblasti antidopingu patrí do strategickej oblasti športu pri riešení  opatrení boja proti negatívnym javom v športe.  		 
8.	Spôsob zverejnenia výsledkov ZPC, prenos získaných informácií

Správa je zverejnená na webovej stránke www.antidoping.sk. 

Súhlasím so zverejnením správy na internete.

Správu vypracovali: 					Ing. Tomáš Pagáč, PhD. 

PaedDr. Žaneta Csáderová, PhD.
							riaditeľ 

Správu schválil:                                                                         JUDr. Mgr. Martina Lubyová, PhD.					                                ministerka